पाएं अपने शहर की ताज़ा ख़बरें और फ्री ई-पेपरडाउनलोड करें
कृषि मंत्री जेपी दलाल ने कहा है कि भिवानी व दादरी जिले में घर में आइसोलेट कोरोना संक्रमित व्यक्ति को ऑक्सीजन की जरूरत पड़ने पर उन्हें घर पर ही ऑक्सीजन मुहैया करवाई जाएगी।
कोरोना नियंत्रण के लिए भिवानी व दादरी जिले की मॉनिटरिंग का मुझे जो प्रभार दिया गया है, इन जिलों में उपचार व चिकित्सा सुविधाओं के अभाव में किसी भी व्यक्ति की जान नहीं जाने दी जाएगी। संक्रमित व्यक्ति को घर पर ही चिकित्सा परामर्श भी दिया जाएगा। सरकार द्वारा कोरोना संक्रमण के उपचार के लिए जो किट दी जा रही है उसमें थर्मामीटर, ऑक्सीमीटर, मास्क व मेडिसिन आदि संक्रमित व्यक्ति के पास पहुंचाई जा रही हैं। मरीजों को मेडिसन की कमी नहीं आने दी जाएगी।
कृषि मंत्री ने कहा कि महामारी से निपटने के लिए सरकार कोई कसर नहीं छोड़ रही। उन्होंने लोगों से अपील करते हुए भी कहा कि वे लॉक डाउन का सख्ती से पालन करें। मुंह पर मास्क रखें और बार-बार साबुन से हाथ धोएं। सावधानी सही संक्रमण के फैलाव को रोका जा सकता है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn